stanford-oval/wikipedia huggingface dataset:
בטורניטיים

| בטורניטיים |
| --- | --- |

תקופה
סוף אאוקן-תחילת מיוקן 37–20 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קריאמאים
תת־סדרה:: תרופודה
משפחה:: בטורניטיים
שם מדעי
 Bathornithidae

בטורניטיים (שם מדעי: Bathornithidae) היא משפחה של עופות פרהיסטוריים שנכחדו מסדרת הקריאמאים אשר חיו באמריקה הצפונית בין סוף האאוקן לתחילת המיוקן.
בני משפחה זו דומים לקריאמיים של ערבות אמריקה הדרומית, והמינים הגדולים מביניהם הזכירו את הפורוסרקוסיים ("עופות האימה") האימתנים והמפורסמים יותר מאמריקה הדרומית. מינים אלו היו קרובים אליהם אך רובם היו קטנים יותר. ככל הנראה הם חיו ביערות והיו ציידים חסרי יכולת תעופה בעלי כנפיים מנוונות. שתי המשפחות לא נפגשו מעולם, אך ייתכן מאוד שהם היו קרובים.
הגדולים שבעופות אלה היו הבטורניס (Bathornis) והפרקראקס (Paracrax) שהגיעו לגובה של מעל 2 מטר, וכנראה היו טורפים מרשימים, אשר הרגו את טרפם בעזרת מקורם הגדול. המינים הקטנים יותר אולי היו אוכלי כל שדמו לתרנגולי הודו.
סוגים

בטורניס (Bathornis)
Neocathartes
Eutreptornis
פרקראקס (Paracrax)
בטורניס

| בטורניס |
| --- | --- |
 איור אפשרי
תקופה
סוף האאוקן- תחילת המיוקן, 37–20 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קריאמאים
תת־סדרה:: תרופודה
משפחה:: בטורניטיים
סוג:: בטורניס
מינים
 Bathornis celeripes  Bathornis cursor  Bathornis fricki  Bathornis geographicus  Bathornis grallator  Bathornis minor  Bathornis veredus
שם מדעי
 Bathornis ‏וטמור, 1927

בטורניס (שם מדעי: Bathornis; משמעות השם: "עוף גבוה") הוא סוג עוף גדול נכחד מסדרת הקריאמאים שהשתייך למשפחה בטורניטיים. הוא חי באמריקה הצפונית בין סוף האאוקן לתחילת המיוקן לפני 37-20 מיליון שנה.
עוף גדול זה התנשא לגובה 2 מטרים, גבוה יותר מקרוביו החיים הקריאמיים ולצד קרובו הפרקראקס הוא היה הגדול בבני המשפחה. כמו קרוביו המוכרים, הפורוסרקוסיים הוא היה טורף-עילאי בתחומי מחייתו וצד יונקים שונים ברחבי המישורים הגדולים של אמריקה, שאולי היו מכוסים ביערות או בביצות בחלקם. היו לו אצבעות חזקות ברגליו הארוכות שהתאימו לריצה מהירה אך כנפיים מנוונות לחלוטין, מה שמראה שלא יכל לעוף.
ממצאי הבטורניס התגלו ב-1927 בידי אלכסנדר ווטמור (אנ') בקולורדו, ארצות הברית ונתן לו את שמו, עקב ההשוואה של העוף לקרוביו הקריאמות הנמוכות יותר. המאובנים היו בעלי עצמות רגליים עבות ושריריות ובעלי גולגולת כמעט מושלמת עם מקור מחוזק שדמה למקור עוף דורס כמו נשר או קונדור.
ראו גם

פרקראקס - עוף קרוב שחי באותה תקופה
בית הקברות היהודי בשניפישוק

| --- | --- |

 מידע כללי
 סוג:  בית קברות יהודי 
 מיקום:  וילנה 
 מדינה:  ליטא 
 הקמה ובנייה
 תאריך פירוק:  1950 
 קואורדינטות:  54°41′30″N 25°17′28″E﻿ / ﻿54.691666666667°N 25.291111111111°E﻿ / 54.691666666667; 25.291111111111
  (למפת וילנה מוגדלת) מחוז המשנה וילנה טרקאיבית הקברות היהודי בשניפישוק(למפת וילנה רגילה) מחוז המשנה וילנה טרקאיבית הקברות היהודי בשניפישוק
 
מצבות בבית העלמין בשניפישוק. 1922
חלק מבית העלמין שעדיין לא נחפר, ברקע אצטדיון ז'לגיריס
בית הקברות היהודי בשניפישוק (בליטאית: Šnipiškės, שניפישקס) הוא בית הקברות היהודי העתיק והגדול ביותר בבירת ליטא, וילנה. רובו נהרס בתקופת השלטון הסובייטי.
היסטוריה

בשניפישוק (אנ') התקיימה קהילה יהודית גדולה במשך מאות שנים, ולה בית כנסת גדול. בית הקברות בשניפישוק החל לשמש לקבורה במאה ה-15, בשטח שעומד כיום במרכז וילנה, לגדת הנהר נריס. בשנת 1817 תכנן ממשל הצאר הרוסי להפסיק את הקבורה בבית העלמין, אך הוא לא נסגר בפועל עד 1831. בבית הקברות בשניפישוק עמד קברו המקורי של הגאון מווילנה שהועבר ברבות השנים לבית הקברות היהודי החדש בווילנה הסמוך לששקינה (אנ').
תחת השלטון הסובייטי, בין השנים 1949–1950 נהרס בית הקברות כמעט לחלוטין לשם הקמת אצטדיון ז'לגיריס (אנ') הניצב כעת על מקומו. אבני המצבות פורקו, ושימשו להקמת פארקים ומבני ציבור, קווי המתאר של האותיות העבריות מבצבצים עדיין גם על אבני מדרכה בווילנה. רוב השטח שוטח ועמד ריק לצד האצטדיון.
בשנת 1971 הוקם "ארמון הספורט הסובייטי" (כיום "ארמון וילנה לקונצרטים וספורט" (אנ')) במרכז שטח בית הקברות.
ב-8 באפריל 2008 הוכרז המקום כאתר מוגן, בתור אנדרטה.
היסטוריה > המאבק על תוכנית הבינוי החדשה

באוגוסט 2015 הודח רבה הראשי של ליטא הרב חיים בורשטיין בידי הקהילה היהודית לאחר שהצהיר בפומבי על התנגדותו לתוכנית להסבת ארמון הקונצרטים והספורט למרכז כנסים מודרני, תוכנית שתצריך חפירות בשטח בית הקברות ההיסטורי. בשנים 2016–2017 התארגנה עצומה שנשלחה לממשלת ליטא בחתימת 38,000 איש מצאצאי יהודי ליטא החיים במדינות אחרות (בהן: ישראל וארצות הברית).
בדצמבר 2019 הוכרזו תוכניות חדשות למרכז הכנסים המודרני שיחליף את זה הנוכחי, התוכניות אושרו על ידי הקהילה היהודית בליטא וגם על ידי הוועד להצלת בתי עלמין באירופה, הפועל מלונדון.
הסכמה זו נתקלה בביקורת חריפה של ועידת רבני אירופה, הוועידה פרסמה גילוי דעת הלכתי לפיו הוועד להצלת בתי עלמין באירופה פועל שלא בסמכות ואינו מוכן לקבל את עמדת רוב הפוסקים. 50,000 חתימות נאספו נגד התוכנית, וצאצא של אנשים שנקברו בבית הקברות שניפישוק תבע את בעלי המקום בבית המשפט המחוזי בווילנה בבקשה למתן צו להפסקת העבודות, בהמשך הצטרפו לתביעה כמאה צאצאים נוספים.
בית דין צדק בני ברק דן בנושא והוציא פסק דין האוסר את העבודות במקום במתווה שהוצע, לפסק דין זה צירפו את חתימותיהם הרב גרשון אדלשטיין והרב חיים קניבסקי. בעקבות המכתב, הצטרפו חברי מועצת גדולי התורה של אגודת ישראל בארצות הברית, לרבני התאחדות הרבנים דאמריקה וקנדה ורבני ה-OU וחתמו על מכתב לממשלת ארצות הברית בבקשה להתערב מול ממשלת ליטא בעצירת התכנית מחשש שייפגעו קברים רבים שנמצאים מתחת לפני השטח.
בפועל נמשכות העבודות במקום נכון לספטמבר 2020.
לקריאה נוספת

ישראל רוזנר, חילול בית העלמין העתיק בווילנא במרכז ישיבת מועצגה"ת דאמריקה, יתד נאמן, כ"ו באלול תש"פ, עמ' 10
הערות שוליים

↑  Jiddisch heute: 3. Vilnius בארכיון האינטרנט (בגרמנית)
ברן (קנטון)

ברן (בגרמנית: Bern, ‏האזנהקובץ:De-Bern.ogg‏Ⓘ‏, בצרפתית: Berne) הוא קנטון של שווייץ הממוקם במערב המדינה. בירתו היא ברן המשמשת גם כעיר הבירה, של שווייץ. אוכלוסייתו מונה מעל מיליון תושבים. 8% דוברי צרפתית ו-84% דוברי גרמנית, בעיקר ניב של גרמנית שווייצרית שנקרא "גרמנית ברנית".
היסטוריה

שטח הקנטון מורכב מאדמות שהשיגה בירתו, בעיקר בין המאה ה-14 למאה ה-16, בין אם על ידי כיבושם או קנייתם. השטחים שסופחו לקנטון ברן (לפי שנת סיפוחם):
לאופן (1324)
האסלי ומירינגן (1334)
תון ובורגדורף (1384)
אונטרסין ועמק סימה העליון (1386)
פרוטיגן (1400)
עמק סימה התחתון (1439–1449)
אינטרלאקן: גרינדלוולד, לאוטרברונן וברינץ (1528)
סאנן (1555)
קוייניץ (1729)
ז'ורה (1815)
מספר מחוזות הוצאו משטח הקנטון: ארגאו (1415), אגל וגרנדסון (1475), קנטון וו (1536) ושאטו-ד'או (1555). מ-1798 עד 1802 היה אזור הרמה הברנית קנטון בפני עצמו של הרפובליקה ההלבטית בשם קנטון תון, והעיר תון הייתה בירתו. אזור של דוברי צרפתית במערב הקנטון פרש ממנו רק בשלהי המאה ה-20 ומאז 1979 נקרא קנטון ז'ורה.
ברן הצטרף לאיחוד השווייצרי ב-1353.
דמוגרפיה

קנטון ברן הוא דו-לשוני. השפות הרשמיות הן גרמנית (84%) וצרפתית (8.2%). רוב דוברי הצרפתית חיים בצפון הקנטון, בקרבת קנטון ז'ורה.
רוב אנשי הקנטון הם נוצרים פרוטסטנטים.
כלכלה

תיירות היא מקור הכנסה מרכזי ברמה הברנית. תחומים אחרים הם חקלאות (בעיקר גידול בקר), ייצור גבינות ותחנות כוח. גבינת אמנטל שמיוצרת בברן ידועה בכל העולם.
בברן המרכזית האדמה פורה יותר, כך שגם בה לחקלאות חשיבות רבה, אבל חלק זה של הקנטון הוא יותר תעשייתי. עסקים קטנים ובינוניים הם מעסיקים חשובים באזור זה. קיימת תחנת כוח גרעינית במיולברג.
האזור שמסביב לאגם בייל ידוע בתעשיית היין שלו.
במנזר שנמצא במחוז יוצרה לראשונה גבינה מסוג טט דה מואן.
גאוגרפיה

קנטון ברן הוא השני בגודלו מבין כל קנטוני שווייץ. הוא גובל בצפון בקנטונים ז'ורה וזולותורן, במערב בקנטונים נשאטל, פריבור ווו, בדרום בקנטון ואלה ובמזרח בקנטונים אורי, נידוולדן, אובוולדן, לוצרן וארגאו.
את הקנטון חוצים נהר הארה ושלוחותיו. שטח הקנטון בדרך כלל מחולק לשלושה אזורים: האלפים הברניים, ברן המרכזית ומחוז הנהר.
האלפים הברניים, בדרום הקנטון, מכונים גם הרמה הברנית, ומאופיינים בהרים גבוהים. הערים המרכזיות באזור זה הן תון, מיירינגן, גרינדלוולד, אינטרלאקן, מירן וקנדרשטג. האזור כולו מאוד הררי וידוע ביופיו, כתוצאה מכך תיירות היא אחת ממקורות ההכנסה המרכזיים באזור.
ברן המרכזית היא השטח של בקעות הנהרות ארה ואמה למרגלות האלפים, כמו גם השטח סביב ברן הבירה. מחוז הנהר נמצא בצפון הקנטון.
שטח הקנטון הוא 5,959 קמ"ר.
אתרי התיירות העיקריים בקנטון:
רכסי ההרים יונגפראו, אייגר ומונך.
מפלי ארה שלוכט, טרומבלך, רייכנבך וגיסבך.
העיירה אוברהופן.
אינטרלאקן
המוזיאון הפתוח ליד העיירה ברינץ.
אגם טון ואגם ברינץ, שהעיר אינטרלאקן (תרגום: "בין האגמים") מחברת ביניהם.
ברן – העיר העתיקה וגן הדובים.
העיירה גרינדלוולד.
כפר הנופש לאוטרברונן וכפר הנופש ונגן.
הערות שוליים

↑  Switzerland's population in 2019, נוישאטל 2020, באתר המשרד הפדרלי לסטטיסטיקה, שווייץ. (באנגלית)
↑  ויקימסע, באתר הרמה הברנית
↑  יוניתור, באתר קנטון ברן
| --- | --- |
בקרת זהויות :  NLI: 987007554918705171  BnF: cb119802858 (data)  CiNii: DA01517431  GND: 4005765-3  HDS: 007383  ISNI: 0000 0001 1421 7081  LCCN: n80097433  MusicBrainz: df44433e-f5a3-4b06-9518-fb6841c72819  NKC: ge663871  VIAF: 158074156   WorldCat (עם VIAF): 158074156
ברנאו שליד ברלין

בֶּרנַאוּ שליד ברלין (בגרמנית: Bernau bei Berlin, ברנאו בַּיי ברלין, או בקיצור: ברנאו, Bernau) היא עיר במחוז ברנים שבמדינת ברנדנבורג שבגרמניה, כ-10 ק"מ מצפון-מזרח לברלין.
היסטוריה

בחפירות ארכאולוגיות נחשפו ממצאים מהתקופה המזוליתית שמעידים שהאזור היה מיושב מאז שנת 8800 לפני הספירה לערך. העיר מוזכרת לראשונה בשנת 1232, אך נסיבות הקמתה לא ידועות. על פי אגדה התיר אלברט הראשון, המרגרייב של ברנדנבורג, להקים את העיר ב-1140 בזכות הבירה הטובה שהוגשה לו במקום. אכן ידוע על ייצור הבירה מהמים של נהר פנקה (Panke). לפיכך, נאסר בחוק לזהם את מי הנהר ולהזרים אליהם שפכים בימים לפני שיוצרה הבירה.
ברנאו חוותה תקופת צמיחה מהירה בשנים שלפני מלחמת שלושים השנים. את החלקים של חומת המגן עם השערים והחפיר שהגנו על העיר ניתן לראות עד ימינו. ביצורים אלה סייעו לברנאו להגן על עצמה בהצלחה מפני תקיפת ההוסיטים ב-1432. בעקבות הדבר והמלחמה הפכה ברנאו לעיר ענייה ועגומה. פרידריך הראשון, מלך פרוסיה יישב בעיר ב-1699 25 משפחות של הוגנוטים בעלי מלאכה, חקלאים, סוחרים ומדענים.
ב-1842 חוברה העיר לרשת הרכבות. אחד מקווי הרכבת החשמלית הפרברית הראשונות בעולם הופעל כאן ב-1924. הרכבת המהירה של ברלין (S-Bahn Berlin), קישרה את ברנאו עם תחנת (Berlin Nordbahnhof). בשנת 1930 פתחה קונפדרציית ארגוני הסחר הגרמניים במקום את בית הספר שלה.
בתקופת השלטון הנאצי נבנה בעיר מפעל לייצור מדים עבור הוורמאכט. בשנת 1943 הוקם בעיר מחנה משנה של מחנה הריכוז זקסנהאוזן, בו הוחזקו כ-300 אסירים ועובדי כפייה. ב-20 באפריל 1945 נכבשה העיר על ידי הצבא האדום. קונרד וולף (לימים במאי קולנוע נודע במזרח גרמניה) מונה למושל הצבאי של העיר. בתוך השטח של מפעל לייצור מדים הוקם בסיס של הצבא האדום. הבסיס פעל בכל תקופת גרמניה המזרחית. לאחר איחוד גרמניה התפנו החיילים הסובייטים מהעיר.
מחוץ לעיר היה אזור מגורים שבו גרו מנהיגי גרמניה המזרחית בבידוד מהאוכלוסייה.
אתרים חשובים > מוזיאונים

המוזיאון להיסטוריה מקומית מפעיל שני אתרים. אחד מהם בשער העיר ובו בית הכלא לשעבר. זהו אחד משלושת השערים ההיסטוריים של העיר שהיו חלק מהחומה. כיום מוצגים שם שריונים ואביזרי עינויים מימי הביניים.
אתרים חשובים > מבנים

כנסיית מריאן הקדושה מהתקופה הגותית המאוחרת, בולטת מעל קו הרקיע של העיר. הספינה של הכנסייה נבנתה במאה ה-15.
חלקים גדולים של חומת המגן ושל החפיר הממולא במים מימי הביניים השתמרו. לחומות נוספו נקודות תצפית.
עד לשנות השישים של המאה ה-20, כלל מרכז העיר המוקף בחומות בתים קטנים וישנים הבנויים מקורות עץ. רובם היו במצב שימור גרוע עקב חוסר היכולת התקציבית של ממשלת גרמניה המזרחית לתחזק אותם. הוחלט להפוך את ברנאו לעיר לדוגמה שהבנייה בה היא בסגנון אדריכלות סוציאליסטית. כמעט כל הבתים הישנים נהרסו בשנות השישים והשבעים ובמקומם נבנו מבני בטון גדולים. הבתים החדשים נבנו בלא יותר מארבע קומות כדי שלא יבלטו מעל האדריכלות ההיסטורית של העיר.
בעיר נמצא גם קומפלקס של ארגון פדרציית האיגודים המקצועיים של גרמניה (אנ') הבנוי בסגנון הבאוהאוס. הבניין הוכרז כחלק מאתר מורשת עולמית של אונסק"ו הכולל מבני באוהאוס נוספים בוויימאר ובדסאו.
ערים תאומות

צרפת שאמפיני-סיר-מארן (אנ'), צרפת
גרמניה מקנהיים (אנ'), גרמניה
פולין סקווייז'ינה (אנ'), פולין
הערות שוליים

| --- | --- |
בקרת זהויות :  PLWABN: 9810644702405606  BnF: cb151707608 (data)  GND: 4005772-0  MusicBrainz: c433c7bd-a0fa-447f-a523-8bb3072b1483  NKC: ge763751  VIAF: 170350788   WorldCat (עם VIAF): 170350788 
בית הספר ADGB ברנאו, אוקטובר 2013
ברנרדו ואסקונסלוס

ברנרדו לינו קסטרו פאס ואסקונסלוס (בפורטוגזית: Bernardo Lino Castro Paes Vasconcelos; נולד ב-10 ביולי 1979) הוא כדורגלן עבר פורטוגזי ששיחק בעמדת החלוץ.
קריירה

ואסקונסלוס, התחיל את הקריירה שלו בקבוצות כדורגל מקומיות בליגות הנמוכות. בקיץ 2000, ואסקונסלוס הצטרף לקבוצת המילואים של בנפיקה ליסבון. בקיץ 2001, חתם בטורנסה. בעונת 2002/2003, ואסקונסלוס הצטרף לאלברקה עמה רשם עלייה לליגת העל הפורטוגלית אחרי עונה אחת של היעדרות. בקיץ 2003, חזר לטורנסה.
בינואר 2004, ואסקונסלוס חתם בוואלבייק ההולנדית, קבוצתו הראשונה מחוץ לפורטוגל. בקיץ 2004, ואסקונסלוס חתם בלייריה. בקיץ 2005, ואסקונסלוס חתם באשטוריל.
בקיץ 2006, ואסקונסלוס חתם באפופ קיניראס מליגת העל הקפריסאית, במדיה שיחק שלוש עונות למעט חצי עונה בה הושאל לאומוניה ניקוסיה. בקיץ 2009, ואסקונסלוס חתם בא.א.פ. פאפוס.
בקיץ 2010, ואסקונסלוס הצטרף להפועל באר שבע מליגת העל. לקראת חלון העברות של ינואר 2011, חזר לפאפוס. בקדנציה זו, רשם 7 שערים ב-14 הופעות, אך קבוצתו ירדה לליגה השנייה.
ביוני 2011, ואסקונסלוס חתם באלקי לרנקה. בעונתו היחידה בלרנקה, סיים עם 18 שערים והוכתר למלך שערי הליגה.
בינואר 2013, ואסקונסלוס חתם בזבישה בידגושץ' מליגת העל הפולנית, ממנה עבר לדוקסה קאטוקופיה.
ואסקונסלוס סיים את הקריירה שלו באוריינטל הפורטוגזית.
הערות שוליים

↑  איציק יצחקי‏, ואסקונסלוס חתם בהפועל באר שבע, באתר וואלה, 3 ביולי 2010
↑  איציק יצחקי‏, ברנרדו ואשקונסלוס שוחרר מהפועל באר שבע, באתר וואלה, 23 בדצמבר 2010
| 0 | 1 | 2 |
| --- | --- | --- |
| הקודם: פרדי | מלך שערי ליגת העל הקפריסאית  2013 | הבא: חורחה מונטייר, גסטון סאנגוי, מרקו טאגבג'ומי |
בנגקוק פוסט

| --- | --- |

שער העיתון, 7 בדצמבר 2013
שער העיתון, 7 בדצמבר 2013
 תדירות:  יומית
 פורמט:  ברואדשיט
 מו"ל:  Kowit Sanandang
 בעלים:  Post Publishing Public Co.
 תאריכי הופעה:  1 באוגוסט 1946 – הווה (78 שנים)
 שפה:  אנגלית
 מערכת:  קלונג טואי, בנגקוק
 תפוצה:  75,000
 מדינה:  תאילנד
 ISSN:  0125-0337
 www.bangkokpost.com
בנגקוק פוסט (באנגלית: Bangkok Post) הוא עיתון יומי בשפה האנגלית, היוצא בבנגקוק בירת תאילנד. העיתון יצא לראשונה ב-1 באוגוסט 1946, היו בו ארבעה עמודים, והוא עלה באט אחד, סכום ניכר בימים ההם.
העיתון מתאר את עצמו כחופשי יחסית לעיתונים במדינה בה הצנזורה על התקשורת נפוצה. אולם העיתון הואשם פעמים רבות בצנזורה פנימית, וטיוח ידיעות העשויות לפגוע בבעלי כוח. דוגמאות לכך הם: הימנעות מביקורת על בית המלוכה התאילנדי, ואי דיווח על גיחות ההפצצה של חיל האוויר האמריקאי במלחמת וייטנאם על מטרות בווייטנאם וקמבודיה, שיצאו מבסיס החיל במדינה.
טור ידוע בעיתון היה Nite Owl של ברנרד טרינק, הטור סיקר את חיי הלילה של בנגקוק, והוא פורסם בין השנים 1966–2004, תחילה בעיתון בנגקוק וורלד שנסגר. בעיתון עמוד דעות הנותן במה לתושבי תאילנד ותאילנדים גולים, בנושאים מקומיים ובינלאומיים.
תולדות העיתון

העיתון נוסד על ידי אלכסנדר מקדונלד, קצין לשעבר במשרד לשירותים אסטרטגיים (OSS), יחד עם עמיתו התאילנדי; פראסיט לוליטאנונד (Prasit Lulitanond). באותה התקופה חששה תאילנד מהמהפכות הקומוניסטיות שהתרחשו במדינות השכנות, והיא ראתה בארצות הברית כמגינה מפניהן. על מנת לשלוט בדעת הקהל במדינה, רצתה השגרירות האמריקאית בתאילנד בעיתון עצמאי פרו-אמריקאי, כדי להתמודד עם העמדות הסובייטיות. יש הטוענים שהמימון להקמת העיתון הגיע ישירות ממשרד החוץ האמריקאי או מה-OSS עצמו, אך אין הוכחות לכך.
תחת ניהולו של מקדונלד, היה בנגקוק פוסט עיתון עצמאי יחסית, והועסקו בו עיתונאים צעירים רבים, בהם פיטר ארנט ו-TD אולמן, שהפכו לבעלי שם עולמי. אלכסנדר מקדונלד עזב את תאילנד בהפיכה הצבאית של תחילת שנות החמישים, ואת מקומו תפס העיתונאי הקנדי רוי הרברט תומסון.
באוגוסט 2005 פרסם העיתון כתבה ובה נטען כי ליקויי הבנייה בנמל התעופה סוברנבהומי, נגרמו עקב רשלנות, וכי היה ניתן לתקנן. בעקבות הסיפור פוטרו שני עורכים, וכ-100 מעובדי העיתון הפגינו בטענה שהפיטורים היו בלחץ ממשלתו של תאקסין צ'ינוואט.
באפריל 2007 פרסמה סוכנות הידיעות האיראנית אירנ"א כתבה, בה נטען כי בנגקוק פוסט משמש כשופר של מדינת ישראל, וכי סקירת האירועים במזרח התיכון על ידי העיתון, מוטה כלפי ממשלת ישראל.
מתחרים

העיתון המתחרה באנגלית; בנגקוק וורלד (Bangkok World), החל לצאת בתחילת שנות השישים. בנגקוק וורלד נרכש על ידי בנגקוק פוסט בשנת 1971, והוא נסגר באמצע שנות השמונים, עקב ירידה במכירות.
כיום המתחרה העיקרי לבנגקוק פוסט הוא העיתון The Nation ("האומה"), עיתון בעל קשרים במפלגה הדמוקרטית המקומית, ובעל מקורות רבים בהתקוממות בדרום המדינה. בנגקוק פוסט לעומת זאת; מציג את החדשות מנקודת המבט של המעמד הבינוני העירוני, וממתג את עצמו כעיתון לכל המשפחה.
הערות שוליים

↑  סת מיידנס, ניו יורק טיימס, בשנים האחרונות אוסרים עליו להמליץ על פרוצות, באתר הארץ, 19 בנובמבר 2002
↑  Thai journalists protest ouster of editors באתר USA Today‏, 29 באוגוסט 2005
↑  איראן – סוה"י "אירנא" טוענת כי העיתון התאי "בנגקוק פוסט" הוא שופר ציוני באתר הפורום לתיאום המאבק באנטישמיות, 23 באפריל 2007
| --- | --- |
בקרת זהויות :  SUDOC: 154343633  VIAF: 190911496   WorldCat (עם VIAF): 190911496
בנגקוק איירווייז

בנגקוק איירווייז (בתאית: บางกอกแอร์เวย์, באנגלית: Bangkok Airways) היא חברת תעופה אזורית תאילנדית, שבסיסה נמצא בנמל התעופה בנגקוק סוברנהומי. החברה מפעילה טיסות פנימיות וטיסות ליעדים קרובים בדרום מזרח אסיה.
תולדות החברה

החברה נוסדה בשנת 1968 בשם "סאקול אייר", חברה לטיסות מונית.
בשנת 1986 החלה החברה לקיים שירות טיסות סדיר, ובכך הפכה לחברת התעופה התאילנדית הפרטית הראשונה.
בשנת 1989 פתחה החברה את שדה התעופה הפרטי שלה באי קו סמוי.
בשנת 2000 קיבלה החברה את מטוס הסילון הראשון שלה מדגם בואינג 717.
צי המטוסים

צי המטוסים של החברה נכון לינואר 2019:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 15 | 1 | 12 | 108 | 120 |  |
| איירבוס A319-100 | 15 | 1 | — | 138 | 138 |  |
| איירבוס A319-100 | 15 | 1 | — | 144 | 144 |  |
| איירבוס A320-200 | 9 | — | — | 162 | 162 |  |
| ATR 72-500 | 6 | — | — | 70 | 70 |  |
| ATR 72-600 | 9 | 4 | — | 70 | 70 |  |
| סה"כ | 39 | 5 |  |  |  |  |
הערות שוליים

↑  פרטי צי המטוסים של בנגקוק איירווייז, באתר airfleets.net (באנגלית)
↑  "SINGAPORE: Bangkok Airways signs for four ATR 72s". Flightglobal.com (באנגלית בריטית). 2018-02-07. נבדק ב-2018-07-05.
| --- | --- |
בקרת זהויות :  GND: 102404078X  VIAF: 261097886   WorldCat (עם VIAF): 261097886 
ערך זה הוא קצרמרבנושא חברות תעופה ובנושא תאילנד. אתם מוזמנים לתרום לוויקיפדיה ו.
בצ'קי

| --- | --- |

 מדינה:  פולין פולין
 פרובינציה:  מזוביה מזוביה
 מחוז:  ונגרוב
 אוכלוסייה:  ‏
  ‑ בכפר:  545 (31 במרץ 2021)
 קואורדינטות:  52°32′N 21°46′E﻿ / ﻿52.533°N 21.767°E﻿ / 52.533; 21.767
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבצ'קי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבצ'קי(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהבצ'קי(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהבצ'קי  he tabBackground:;tabBorder:#aaa;defaultTab:0;
 
בצ'קי (בפולנית: Baczki) הוא כפר במחוז ונגרוב שבפרובינציית מזוביה בפולין, בו התקיימה עד השואה קהילה יהודית.
יהודי בצ'קי

יהודים החלו לשבת בבצ'קי לאחר שהוקמו במקום מפעלי תעשייה בידי משפחת פרליס. בשנת 1921 נמנו בכפר 133 יהודים, מתוך 486 תושבים. בין מלחמות העולם פעלו ביישוב סניפים של הבונד ופועלי ציון, וכן מרכז הכשרה של החלוץ.
ב-9 בספטמבר 1939 נכבשה בצ'קי בידי הגרמנים, ומפעליה הוחרמו. ביישוב הוקם יודנרט, בראשות יעקב פרידמן, ומעת לעת נלקחו יהודיו לעבודות כפייה.
בסוף 1939 הגיעו לבצ'קי כ-500 פליטים יהודים, ואלו רוכזו עם יהודי היישוב בגטו פתוח. בשל סמיכותו של היישוב למסילת הברזל שהובילה למחנה ההשמדה טרבלינקה, הגיעו אליו לא אחת יהודים שהצליחו להימלט מהקרונות, ויהודי המקום סייעו להם.
בסוף ספטמבר 1942 שולחו כל יהודי הגטו ביישוב לטרבלינקה ולאותו רכבת הועלו גם אחרוני היהודים מסטוצ'ק. כמה עשרות מיהודי הגטו שהסתתרו בכפרי הסביבה נתפסו, ונרצחו.
גאוס (יחידת מידה)

גאוס היא יחידת מידה של יחידות cgs למדידת שדה מגנטי. סימולה הוא G. הקשר בין גאוס לטסלה (T) הוא  1\ G=10^{-4}\ T, זאת אומרת שגאוס היא רבבית טסלה.
היחידה קרויה על שמו של המתמטיקאי הגרמני קרל פרידריך גאוס.
ערכים אופייניים

עוצמת השדה המגנטי של כדור הארץ הוא 0.5 גאוס
מגנט ברזל קטן - כ-100 גאוס
מגנט נאודימיום-ברזל-בורון (NIB) - כ-2000 גאוס
אלקטרומגנט גדול - 15,000 גאוס
עוצמת השדה המגנטי במכשיר MRI - כ־20,000 גאוס
עוצמת השדה המגנטי בקרבת כוכב נייטרונים/מגנטר - 1012 גאוס
ראו גם

יחידות מידה על שם אישים
| מערכת היחידות הבין-לאומית |
| --- | --- | --- |
| יחידות בסיסיות | אמפר • מול • מטר • קילוגרם • קלווין • קנדלה • שנייה |  |
| יחידות משנה | אוהם •  בקרל •  ג'ול • גריי • הנרי • הרץ • ואט • ובר • וולט • סיוורט • טסלה • לוקס • ניוטון • לומן • סטרדיאן • סימנס • פאראד •  פסקל • קולון • קטל • רדיאן |  |
ברנרדו בלוטו

| --- | --- |

פרט של דיוקן עצמי כשגריר ונציאני (בערך 1765)
 לידה:  20 במאי 1722 ונציה, הרפובליקה של ונציה 
 פטירה:  17 בנובמבר 1780 (בגיל 58) ורשה, האיחוד הפולני-ליטאי 
 שם לידה:  Bernardo Francesco Paolo Ernesto Bellotto 
 תחום יצירה:  ציור
 הושפע על ידי:  קאנאלטו 
 יצירות ידועות:  Dresden From the Right Bank of the Elbe Below the Augustus Bridge, View of Grand Canal with the Palazzi Foscari and Moro Lin, View of Pirna, from Sonnenstein Castle, The Grand Canal in Venice 
 צאצאים:  לורנצו בלוטו 
 
נוף של התעלה הגדולה של ונציה עם סנטה מריה דלה סאלוטה והדוגאנה. מוזיאון פול גטי.
בֶּרנַרְדוֹ בֶּלוֹטוֹ (באיטלקית: Bernardo Bellotto;‏ 30 בינואר 1721 – 17 בנובמבר 1780) היה צייר נוף עירוני איטלקי (באיטלקית: vedutista), ויוצר הדפסים בתצריב, הידוע בזכות ציורי הנוף של ערי אירופה שלו – דרזדן, וינה, טורינו וורשה. הוא היה תלמידו ואחיינו של קאנאלטו (כינויו של ג'ובאני אנטוניו קאנאלה) הנודע ולפעמים השתמש בשמו המהולל של האחרון, וחתם בתור ברנרדו קאנאלטו. בגרמניה ובפולין קרא לעצמו בלוטו בשמו של דודו קאנאלטו. זה גרם לבלבול מסוים, אולם עבודתו של בלוטו קודרת יותר בצבעה מזו של קאנאלטו וסגנון הציור שלו של עננים וצללים מקרב אותו לציור ההולנדי.
הסגנון של בלוטו התאפיין בייצוג מפורט של נופים אדריכליים וטבעיים, ובאיכות הספציפית של התאורה של כל מקום. סביר שבלוטו, ואומנים ונציאנים אחרים של הוודוטה, השתמשו בקמרה אובסקורה כדי להשיג דיוק מעולה של נופים עירוניים.
הערות שוליים

1 2 3 4 5 6  17 artworks by or after Bernardo Bellotto at the Art UK site
↑  "Bernardo Bellotto | Italian painter".
↑  "Bernardo Bellotto". National Gallery collection catalogue. National Gallery of Britain.
1 2 3 4 5  "Bernardo Bellotto 1722 – 1780". Museo Correr exposition information (באיטלקית). Fondazione Musei Civici Venezia. 16 באוקטובר 2011. {{cite web}}:  (עזרה)
↑  Canaletto: Bernardo Bellotto paints Europe, Catalogue and exhibition at Alte Pinakothek in Munich
1 2 3 4 5 6 7 8 9  Ochnio, Monika (2002). "Bernardo Bellotto zwany Canaletto". culture.pl (בפולנית).
↑  "Seria dwudziestu dwóch widoków Warszawy". www.zamek-krolewski.pl. אורכב מ-המקור ב-25 ביוני 2014. נבדק ב-25 ביוני 2014. {{cite web}}:  (עזרה)
| --- | --- |
בקרת זהויות :  NLI: 987007272469405171  PLWABN: 9810538283005606  AGSA: 5468  BIBSYS: 90875954  BNE: XX1336651  BnF: cb122173595 (data)  CANTIC: a11732416  CiNii: DA01705464  GND: 118637819  ICCU: CFIV033373  ISNI: 0000 0001 1735 5535  KulturNav: d5b04130-730b-4bea-98c7-fee312378bfc  LCCN: n80045168  LNB: 000307490  MusicBrainz: 0ed509a3-f7b4-431d-aea7-f33a37cedda3  NDL: 01034167  NGV: 838  NKC: ola2002153911  NLA: 35072176  NTA: 069850305  RERO: 02-A000018024  RKD: 6295  SELIBR: 176400  SNAC: w60g7qzj  SUDOC: 030837936  Trove: 818264  ULAN: 500028876  VcBA: 495/9639  VIAF: 61096   WorldCat (עם VIAF): 61096 
"מראה של ורשה מפראגה", הטירה המלכותית בוורשה
בוריס בלכר

| --- | --- |

 לידה:  6 בינואר 1903 (יוליאני) יינגקואו, הרפובליקה העממית של סין 
 פטירה:  30 בינואר 1975 (בגיל 72) ברלין, גרמניה המזרחית 
 מקום קבורה:  וולדפרידהוף זהלנדורף 
 מוקד פעילות:  גרמניה 
 סוגה:  אופרה 
 שפה מועדפת:  גרמנית 
 פרסים והוקרה:  העיטור האוסטרי למדע ואמנות (1974)  פרס האמנות של ברלין (1951)  מדליית ארנסט רויטר (1973)  פרס בך של העיר החופשית של המבורג (1957)  צלב המפקד של מסדר המצוינות של הרפובליקה הפדרלית של גרמניה 
 פרופיל ב-IMDb
 
בוריס בלכר (בגרמנית: Boris Blacher, ‏6 בינואר 1903 – 30 בינואר 1975) היה מלחין ומורה גרמני. מוצאו היה מאסטוניה, ממשפחה בעלת שורשים גרמנים בלטיים, יהודים ורוסים. גדל בסין, בסיביר ובאסטוניה. היה אחת הדמויות המובילות במוזיקה הגרמנית של המאה ה-20.